בס יפני

בס יפני (שם מדעי: Lateolabrax japonicus) הוא מין של דג גרם מקבוצת דגי הבס, השייך למשפחה בסים אסייתים והוא קרוב ללברקיים. הוא מצוי באוקיינוס השקט שלחופי מזרח אסיה ובעיקר יפן, משם קיבל את שמו. הוא מופיע גם בים סין הדרומי. מין זה הוא קרובו לסוג של בס שחור-סנפיר (Lateolabrax latus).

תיאור
דג זה מגיע לאורך ממוצע של 16 סנטימטרים, אך הדג הגדול ביותר שתועד הגיע לאורך 102 סנטימטרים ולמשקל 78.7 קילוגרם. הוא בעל גוף מוארך, מעט שרירי, עם סנפיר גבי המוטה אחורה וזנב שרירי וגדול העוזר לו לנוע במהירות קדימה. ראשו עבה ובעל לסתות חזקות ונוקשות, כשהלסת התחתונה בולטת יותר מהעליונה ויכולה להיפער קדימה במהירות. מאפיינים אלה עושים אותו לטורף רב-כוח של דגים קטנים יותר, לרוב להקות של דגים כמו סרדיניים ועפייניים וכדומה וכן חסילונים וקרילאים. הצעירים ניזונים מזואופלנקטון.

בדומה למספר מיני דגים דג זה בעל דיכוגמיה וזכרים צעירים יכולים עם התבגרותם להחליף את מינם לנקבות, מה שעוזר לדג להתרבות. דגי הבס מפיצים את ביציהם בים הפתוח, שם הם נסחפים כחלק מהפלנקטון עד לבקיעתם, אז הם עולים לשפכי נהרות המכילים פחות טורפים יחסית, עד שהם גדלים. רוב ההזדווגיות מתרחשות לחופי יפן.

הדג נידוג בלהקות גדולות למאכל או לגידול בחקלאות ימית.

קישורים חיצוניים

בעלי חיים שתוארו ב-1828
טקסונים שתוארו בידי ז'ורז' קיווייה
בסים אסייתים
מגה-פאונה של האוקיינוס השקט
יפן: דגי ים